แนวโน้ม SET ไซด์เวย์ดาวน์ ตามตปท. วิตกดอกเบี้ยเฟด-จีนกลับมาล็อกดาวน์
แนวโน้ม SET ไซด์เวย์ดาวน์ ตามตลาดหุ้นสหรัฐหลังกังวลทิศทางดอกเบี้ยเฟด รอติดตามดัชนี PPI คืนนี้ หากออกมาลดลงก็จะเป็นตัวชี้ให้เฟดขึ้นดอกเบี้ย 0.50% ในเดือนธ.ค.นี้ รวมถึงกังวลจีนกลับมามีผู้ติดเชื้อโควิดมากขึ้นทำให้ราคาน้ำมันร่วงแรง 3.5% พร้อมให้แนวรับ 1,618-1,613 จุด แนวต้านที่ 1,630-1,635 จุด
แนวโน้ม SET ไซด์เวย์ดาวน์ ตามตลาดหุ้นสหรัฐหลังกังวลทิศทางดอกเบี้ยเฟด รอติดตามดัชนี PPI คืนนี้ หากออกมาลดลงก็จะเป็นตัวชี้ให้เฟดขึ้นดอกเบี้ย 0.50% ในเดือนธ.ค.นี้ รวมถึงกังวลจีนกลับมามีผู้ติดเชื้อโควิดมากขึ้นทำให้ราคาน้ำมันร่วงแรง 3.5% พร้อมให้แนวรับ 1,618-1,613 จุด แนวต้านที่ 1,630-1,635 จุด
15 พ.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้แกว่งตัว Sideway down ตามตลาดหุ้นสหรัฐที่ปรับตัวลงหลังคณะผู้ว่าการธนาคารกลางสหรัฐ (เฟด) มีความเห็นแตกต่างกัน โดยรองประธานเฟดระบุมีแนวโน้มชะลอการปรับขึ้นดอกเบี้ย แต่อีกรายระบุว่าตราบใดที่เงินเฟ้อยังปรับตัวขึ้นก็ต้องขึ้นดอกเบี้ย ทำให้ตลาดไม่สามารถจับทิศทางแนวโน้มดอกเบี้ย
ดังนั้นตลาดรอดูดัชนีราคาผู้ผลิต (PPI) ประจำเดือนต.ค.ของสหรัฐในวันนี้ เพื่อหาสัญญาญที่ชัดเจนเกี่ยวกับแนวโน้มเงินเฟ้อและทิศทางอัตราดอกเบี้ยของเฟด โดยตลาดคาด PPI จะอยู่ที่ 8.3% ลดลงจากเดือนก่อนหน้าที่ 8.5%
หากตัวเลข PPI ลดลงก็จะเป็นตัวชี้ให้เฟดจะปรับขึ้นดอกเบี้ยในเดือนธ.ค.นี้ 0.50% และค่าเงินดอลลาร์สหรัฐกลับมาแข็งค่า ทำให้เทขายสินทรัพย์เสี่ยง แต่มองว่าเป็นการปรับฐานระยะสั้น ประกอบกับรับแรงกดดันจากประเด็นหุ้น บริษัท มอร์ รีเทิร์น จำกัด (มหาชน) หรือ MORE ที่ยังต้องติดตาม
นอกจากนี้ตลาดกังวลจีนที่เห็นตัวเลขผู้ติดเชื้อโควิดเร่งตัวขึ้นมาล่าสุดที่ 1.6 หมื่นรายสูงสุดในรอบ 6 เดือน ทำให้การผ่อนคลายมาตรการคุมเข้มโควิดอาจจะทำไม่ได้ และจีนต้องกลับมาล็อกดาวน์อีกครั้งส่งผลให้ราคาน้ำมันร่วงแรง 3.5% อย่างไรก็ตาม เงินบาทยังแข็งค่าสะท้อนนักลงทุนต่างชาติยังคงซื้อหุ้นไทยอยู่ พร้อมให้แนวรับ 1,618-1,613 จุด แนวต้านที่ 1,630-1,635 จุด